Bernt Støylen

**Bernt Andreas Støylen** () var ein norsk prest, teolog, salmediktar og barnebokforfattar. Han var biskop i Agder bispedøme frå 1913 til 1930.

## Liv og gjerning
Støylen var fødd og oppvaksen på garden Støylen på Kvamsøya i Sande på Sunnmøre. Han tok i I 1873 tok han til på ein «høiere almue- og lærerskole» i Volda. Tre år seinare tok han artium etter han i Kvinnherad fekk privatundervising.

Han vart i 1885 cand. theol. ved universitetet i hovudstaden. Ei kort tid var han styrar for Norsk Barneblad. Etter ei tid som personalkapellan var han i åra 1890-95 sjømannsprest i Cardiff i Wales. Deretter var han styrar av Notodden seminar fram til 1902. Frå 1902 til -14 var han hovudlærar ved Det praktisk-teologiske seminar ved universitetet i Kristiania. Han var medlem av kyrkjekommisjonen av 1908 og gjekk då inn for ei fri folkekyrkje.

I mange teologiske spørsmål høyrde Støylen med mellom dei konservative i norsk kristenliv. Men etter han i 1923 ordinerte den omstridde Jens Gran Gleditsch til biskop, opplevde han å verte utfrosen or mang ein kristen-leir.

Han skreiv ei nynorsk lesebok, ABC, i fire band og samarbeidde med Nordahl Rolfsen om hans store lesebokverk. Støylen si *Norske barnerim og leikar* frå 1899 er framleis den største publiserte samlinga av barnerim i Noreg. Støylen var formann i den nemnda, med Støylen, Peter Hognestad og Anders Hovden, som stod føre utgjevinga av *[[Nynorsk salmebok]]* i 1927. 62 av salmane hans var med der. Mange av Støylens salmar vert i dag sjeldan sunge i den norske kyrkja. Derimot syng ein mange av hans omsette salmar. Han vert halden for å vere ein framifrå omsetjar, kanskje den fremste nynorskspråklege gjendiktaren av salmar.

Støylen tok del i målreisinga, fyrst og fremst gjennom si forfattarverksemd. Han var og aktiv i fråhaldsarbeidet, formann i Det Norske Totalavholdsselskap. Også misjonsarbeidet hadde ein støttespelar i Støylen.

Han var far til biskop Kaare Støylen.

## Verkliste
* *Norske døbenavne med deres betydning og oprindelse*. 1887 
* *Norske barnerim og leikar*. 1899.  
:* *Norske barnerim*. 1959. Med teikningar av Solveig Muren Sanden
:* *Norske leikar*. 1960. Med teikningar av Solveig Muren Sanden
::* *Norske barnerim og leikar*. 1974. Med teikningar av Solveig Muren Sanden
:* *Norske barnerim og leikar*. Faksimileutg 1977. ISBN 82-03-06586-4
* *Læsestykker paa landsmaal : tillæg til Nordahl Rolfsens læsebog for folkeskolen* ved Nordahl Rolfsen og Bernt Støylen. 3 bd. 1903 (Ny utg 4 bd, 1907-1911)
* *Songbok for sundagsskule og uppbyggjingsmøte*. 1906
* C.O. Rosenius. *Uppbyggjingsbok for heimen : tankar til kvar dag i aaret*. Omsett av Støylen. 1909
* *ABC : mi fyrste bok* ved Karen Grude Koht og Bernt Støylen. 1909
:* *ABC : fyrste boka mi*. 1921. Ny utg. Med teikningar av Gudmund Stenersen
:* *ABC : første boka mi : riksmålsutgave med valgfrie former*. 1922
:* *ABC : mi fyrste bok*. 1932. Ny utg.
:* * ABC : fyrste boka mi*. 1939. Ny utg. Med teikningar av Erik og Dagfin Werenskiold. Både på bokmål, nynorsk og høgnorsk
* * Hjælpebok for bibellæsere *. 1914
* *Salmar og aandelege songar *. 1920
* *Utgreiding um nynorsk salmebok *. 1926
* *Tilbed og ten herren! : Vigsletalar*. 1928
* *Livet med Gud : Preikor til 3. tekstrekkja*. 1933-34
* *Guds fotspor i folkenes liv : Kristendommens stilling til buddhismen*. 1935
* *Kom til Kristus : Preikor til 2. tekstrekkja for alle sundagar og helgedagar*. 1938

## Kjelder
*Grøvik, Ivar: *Sunnmøringar*.